PMIndiaData/PMIndiaSum huggingface dataset:
பாரீஸ் ஒப்பந்தத்தில் கையெழுத்திடுவதற்கு அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இன்று 2015 டிசம்பர் பாரீஸ் நகரில் நடைபெற்ற 21 – வது தரப்பினர் மாநாட்டில் நிறைவேற்றப்பட்ட பாரீஸ் ஒப்பந்தத்தில் இந்தியா கையெழுத்திடுவதற்கான ஒப்புதல் அளிக்கப்பட்டது. மத்திய சுற்றுச்சூழல், வனம் மற்றும் பருவநிலை மாற்றம் துறை இணை அமைச்சர் (தனிப்பொறுப்பு) திரு பிரகாஷ் ஜவடேகர் இந்தியாவின் சார்பில் இந்த ஒப்பந்தத்தில் 2016 ஏப்ரல் 22 – ந் தேதி ஐ.நா. தலைமைச் செயலாளர் திரு பான் கி மூன் ஏற்பாடு செய்திருக்கும் உயர்மட்டத்திலான கையெழுத்திடும் நிகழ்ச்சியின் போது கையொப்பமிடுவார். உலக பருவநிலை மாற்ற ஒத்துழைப்பில் பாரீஸ் உடன்பாடு முக்கியமான மைல் கல்லாகும். மாநாட்டுத் தீர்மானங்கள் அமலாக்கத்தை வலுப்படுத்துவதற்கும் சமத்துவ கொள்கைகளை அங்கீகரிப்பதற்கும் பொதுவான ஆனால் வித்தியாசப் படுத்தப்பட்ட பொறுப்புகள் கொள்கையை அங்கீகரிக்கவும் பல்வேறு தேசிய சூழ்நிலகளைக் கருத்தில் கொண்டு சம்மந்தப்பட்ட அவற்றின் திறன்களை ஏற்கவும் பாரீஸ் ஒப்பந்தம் வகை செய்கிறது. பாரீஸ் ஒப்பந்தத்தின் முக்கிய அம்சங்கள் வருமாறு: a) பாரீஸ் ஒப்பந்தம் வளரும் நாடுகளின் வளர்ச்சிக் கட்டாயங்களை ஏற்றுக் கொள்கிறது. வளரும் நாடுகளின் மேம்பாட்டுக்கான உரிமைகளை அது அங்கீகரிக்கிறது. வளரும் நாடுகளின் மேம்பாட்டினை சுற்றுச்சூழலுடன் நல்ல முறையில் இணைப்பது அதே சமயம் மிகவும் பாதிப்படையக் கூடியவற்றின் நலன்களைப் பாதுகாப்பது தொடர்பான முயற்சிகளையும் ஒப்பந்தம் ஏற்றுக் கொள்கிறது. b) நிலைத்திருக்கக் கூடிய வாழ்க்கை முறைகள் மற்றும் நிலைத்திருக்கக் கூடிய நுகர்வு நடைமுறைகள் ஆகியவற்றின் முக்கியத்துவத்தை பாரீஸ் ஒப்பந்தம் ஏற்றுக் கொள்கிறது. இவற்றில் வளர்ச்சியடைந்த நாடுகள் முன்னின்று நடவடிக்கை மேற்கொள்ள வேண்டும் என்றும் பருவநிலை நீதியின் முக்கியத்துவம் குறிப்பிடத்தக்கது என்றும் ஒப்பந்தத்தின் முன்னுரை வாசகம் கூறுகிறது. c) மாநாட்டு முடிவுகளின் அமலாக்கத்தை வலுப்படுத்த வேண்டும் எனக் கோரும் பாரீஸ் ஒப்பந்தம் சமத்துவக் கொள்கைகளை வலியுறுத்தி பல்வேறு தேசியச் சூழ்நிலைகளில் பொதுவான ஆனால் வித்தியாசப்படுத்தப்பட்ட பொறுப்புகள் மற்றும் திறன்களை வலியுறுத்துகிறது. d) ஒப்பந்தத்தின் நோக்கம் துயர்துடைப்பை மத்தியமாகக் கொண்டதல்ல என்று வலியுறுத்தும் இந்த ஒப்பந்தம் இதர முக்கிய கூறுகளான தழுவல், இழப்பு மற்றும் சேதம், நிதி, தொழில் நுட்பம், திறன் உருவாக்கம், நடைமுறை வெளிப்படைத் தன்மை மற்றும் ஆதரவு ஆகியவற்றை இணைத்துக் கொள்கிறது. e) 2020 -ம் ஆண்டுக்கு முந்தைய செயல்களும் முடிவுகளின் ஒரு பகுதியாக அமைந்துள்ளன. வளர்ச்சி அடைந்த நாடுகள் தங்களது நிதி ஆதரவு நிலைகளை உயர்த்துமாறு வலியுறுத்தப்பட்டுள்ளன. 2020 – ம் ஆண்டுவாக்கில் அமெரிக்க டாலர் 100 கோடியைக் கூட்டாக வழங்கும் இலக்கை அடைய வேண்டும் என்றும் அதன் மூலம் துயர்துடைப்பு மற்றும் தக அமைவு நிதி ஆகியவற்றை குறிப்பிடத்தக்க அளவு உயர்த்தி உகந்த தொழில்நுட்பம் மற்றும் திறன் மேம்பாட்டு ஆதரவையும் வழங்குமாறு வலியுறுத்தப்பட்டுள்ளன. இந்த மாநாட்டின் கொள்கைகள் முடிவுகள் அடிப்படையில் வலுவான நிலைத்திருக்கக் கூடிய பருவ நிலை ஒப்பந்தம் அவசியம் என்று இந்தியா வலியுறுத்தியது. இந்தியாவின் முக்கிய அக்கறையுள்ள விஷயங்கள், எதிர்பார்ப்புகள் அனைத்தும் பாரீஸ் ஒப்பந்தத்தில் இடம் பெற்றுள்ளன.
இணைய பாதுகாப்பு துறையில் ஒத்துழைப்பு தொடர்பாக இந்தியா மற்றும் மொராக்கோ இடையேயான புரிந்துணர்வு உடன்படிக்கை குறித்து மத்திய அமைச்சரவையிடம் எடுத்துரைக்கப்பட்டது

பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவையிடம், இணைய பாதுகாப்புத் துறையில் ஒத்துழைப்பு தொடர்பாக இந்தியா மற்றும் மொராக்கோ இடையேயான புரிந்துணர்வு உடன்படிக்கை குறித்து எடுத்துரைக்கப்பட்டது. 2018, செப்டம்பர், 25 அன்று இந்த புரிந்துணர்வு உடன்படிக்கை கையெழுத்தானது. இந்த புரிந்துணர்வு உடன்படிக்கையானது, பாதுகாப்பு தொடர்பான சம்பவங்கள் குறித்த அறிவு பரிமாற்றம் மற்றும் கண்டுபிடித்தல், தீர்வு காணுதல் மற்றும் தடுத்தல் ஆகியவற்றில் இந்தியா மற்றும் மொராக்கோ இடையேயான ஒத்துழைப்பை மேலும் அதிகரிக்கச் செய்ய வழிவகுக்கும். இந்தப் புரிந்துணர்வு ஒப்பந்தத்தை செயல்படுத்துவதன் மூலமாக, இணைய பாதுகாப்புத் துறையில் மொரக்காவுடனான நிறுவன மற்றும் திறன் வளர்ப்பு மூலம், இணைய பாதுகாப்புத் துறையில் இரு நாடுகளும் பரஸ்பரம் நன்மைகளைப் பெறும்.
பிரதமருடன் அமெரிக்காவின் டெக்சாஸ் மாகாண ஆளுநர் திரு. கிரெக் அபாட் சந்திப்பு

அமெரிக்காவின் டெக்சாஸ் மாகாண ஆளுநர் திரு. கிரெக் அபாட், இந்தியாவிற்கு வர்த்தக நிமித்தமாக சுற்றுப்பயணம் மேற்கொண்டுள்ளார். அவர் புதன் கிழமை பிரதமர் திரு. நரேந்திர மோடிபை சந்தித்தார். இந்தியா- அமெரிக்கா இடையேயான தளத்தகை கூட்டாண்மை வலுவாக வளர்ந்து வருவதை குறிப்பிட்ட பிரதமர் திரு. நரேந்திர மோடி, வர்த்தகம் மற்றும் தொழில், எரிசக்தி, தொழிற்சாலைகள், கல்வி மற்றும் மக்களோடு மக்கள் தொடர்பு போன்ற துறைகளில் பிணைப்புகளை வளர்க்க வேண்டியதன் அவசியத்தை வலியுறுத்தினார். இந்த துறைகளில் உள்ள உறவுகளை மேலும் பலப்படுத்த வேண்டும் என்றும் இரு பிரமுகர்களும் ஒப்புக் கொண்டனர். டெக்சாஸ் மாகாணத்தில் வசிக்கும் இந்திய வம்சாவளி மக்கள் டெக்சாஸ் மற்றும் அமெரிக்காவிற்கு ஆற்றி வரும் பங்களிப்பினை ஆளுநர் அபாட் பாராட்டினார்.
பிற்படுத்தப்பட்ட வகுப்பைச் சேர்ந்த நாடாளுமன்ற உறுப்பினர்களின் பிரதிநிதிகள் மற்றும் தலைவர்கள் பிரதமருடன் சந்திப்பு

பிற்படுத்தப்பட்ட வகுப்பைச் சேர்ந்த நாடாளுமன்ற உறுப்பினர்களின் பிரதிநிதிகள் மற்றும் பா.ஜ.க. தலைவர்கள் பிரதமர் திரு. நரேந்திர மோடியை இன்று புது தில்லியில் சந்தித்தனர். பிற்படுத்தப்பட்ட வகுப்பினருக்கான தேசிய ஆணையத்துக்கு அரசியலமைப்பு அந்தஸ்து அளித்ததற்காக பிரதிநிதி உறுப்பினர்கள் பிரதமருக்கு பாராட்டு தெரிவித்தனர். இந்த வரலாற்று நடவடிக்கை பிற்படுத்தப்பட்ட வகுப்பைச் சேர்ந்த சமூகத்தினரை வலுபடுத்த உதவும் என்று கூறினர். பிரதிநிகளின் பாராட்டுகள் மற்றும் ஆதரவிற்காக அவர்களுக்கு பிரதமர் நன்றி தெரிவித்தார். பிற்படுத்தப்பட்ட வகுப்பைச் சேர்ந்த சமூகத்தினரின் உயர்விற்காக குறிப்பாக சமூகத்தின் அடித்தட்டில் உள்ள மக்களுக்காக தொடர்ந்து பணிபுரியுமாறு பிரதமர் பிரதிநிதிகளை கேட்டுக்கொண்டார். மேலும், இந்த சமொகத்தினரிடையே அவர்களுக்கான உரிமை குறித்த விழிப்புணர்வை ஏற்படுத்துமாறு பிரதமர் கேட்டுக்கொண்டார். மத்திய அமைச்சர் திரு. தர்மேந்திர பிரதான் மற்றும் மத்திய இணை அமைச்சர் (தனி பொறுப்பு) திரு. சந்தோஷ் குமார் கங்குவார் ஆகியோரும் இந்த சந்திப்பின்போது உடன் இருந்தனர்.
இ-என்.ஏ.எம். (தேசிய வேளாண் சந்தை) அறிமுக விழாவில் விவசாயிகளிடையே பிரதமர் உரை

இ-என்.ஏ.எம். எனப்படும் தேசிய வேளாண் சந்தைக்கான இ&வர்த்தக மேடையின் அறிமுக விழாவுக்காக கூடியிருந்த விவசாயிகளிடையே பிரதமர் திரு. நரேந்திர மோடி இன்று உரையாற்றினார். 8 மாநிலங்களைச் சேர்ந்த 21 சந்தைகள் இன்று முதல் இ-என்.ஏ.எம்-மில் இணைந்துள்ளன. இந்த முயற்சி வெளிப்படைத்தன்மையைக் கொண்டிருக்கும் என்றும் அது விவசாயிகளுக்கு பெரும் பயன்களை அளிக்கும் என்றும் அவர் தெரிவித்தார். விவசாயிகள் சமூகத்திற்கு இது ஒரு திருப்பு முனையாக இருக்கும் என்று திரு. நரேந்திர மோடி கூறினார். வேளாண்மைத் துறை முழுமையாக கவனிக்கப்படவேண்டும் என்றும், அது மட்டுமே, விவசாயிகளுக்கு அளிகபட்ச பயன்களை உறுதி செய்யும் என்றும் அவர் தெரிவித்தார். விவசாயிகளுக்காக மேற்கொள்ளப்பட்டு வரும் பல்வேறு முயற்சிகள் குறித்து அவர்களிடையே விளக்கிய பிரதமர், வேளாண் வருவாயை உயர்த்துவதற்கு இன்னும் என்ன செய்யலாம் என்றும் அவர் எடுத்துரைத்தார்.
திட்டமிடுதல் துறையில் இந்தியா சிங்கப்பூர் இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

நகர்ப்புற திட்டமிடுதல் மற்றும் மேம்பாட்டுத் துறையில் ஒத்துழைப்புக்காக இந்தியா மற்றும் சிங்கப்பூர் இடையே செய்து கொள்ளப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை பின் தேதியிட்ட ஒப்புதலை அளித்துள்ளது. இந்தப் புரிந்துணர்வு ஒப்பந்தம் 2018 மே 31ம் தேதி கையொப்பமானது. நகராட்சி அமைப்புகள் உள்ளிட்ட மத்திய மாநில அரசு முகமைகள் நகர்ப்புற மேம்பாடு மற்றும் நிர்வாகம் மற்றும் இதர பகுதிகளில் சிங்கப்பூர் முகமைகளின் நிபுணத்துவத்தை உடனடியாக பெற வசதியளிப்பதே இந்தப் புரிந்துணர்வு ஒப்பந்தத்தின் நோக்கமாகும். இதன் மூலம் நகர்ப்புற புத்துணர்ச்சி இயக்கத்திற்கு உதவுவதும் நோக்கமாகும். நிதியில் திறன்களை உருவாக்கவும் திறன் தொடர்புடைய அதிகாரிகள் சான்று அடிப்படையிலான கொள்கை எழுதுவதை மேற்கொள்ளவும் மதிப்பிடவும் வசதி அளிப்பதுடன், சிந்தனை தொகுப்பை நிதி உரிய முறையில் பயன்படுத்தவும் இது உதவும். இந்த புரிந்துணர்வின் கீழ் திட்டமிடுதலில் திறன் உருவாக்க திட்டம், நகர்ப்புற திட்டமிடலுக்கான பகுதிகளில் கண்ணோட்டம், தண்ணீர் மற்றும் கழிவு நீர் மேலாண்மை, திடக்கழிவு மேலாண்மை, புத்திசாலித்தனமான போக்குவரத்து முறை, பொது நிதி நிர்வாகம் ஆகியவை மேற்கொள்ளப்படும். பெரும் தாக்கம்: இந்த புரிந்துணர்வு ஒப்பந்தம் காரணமாக சிறந்த நடைமுறைகளுக்கான அறிவாற்றல் வெளியீடு, நகர்ப்புற திட்டமிடுதலில் திறன்கள் உருவாக்கம் மற்றும் கைகோர்த்து செயல்படுதல் மூலம் மத்திய மாநில அரசுகளுக்கு ஆதரவு, தண்ணீர் மற்றும் கழிவு நீர் மேலாண்மை, புத்திகூர்மையான போக்குவரத்து அமைப்பு மற்றும் பொது நிதி (பொது தனியார் கூட்டணி) ஆகியவை கிட்டும். பயனாளிகள்: மத்திய, மாநில மற்றும் நகர்ப்புற உள்ளாட்சி அமைப்புகள் தங்கள் அறிவாற்றலை விரிவுபடுத்திக் கொள்வதன் மூலம் பயன்பெற்று நகர்ப்புற அடிப்படை வசதிகளை மேம்படுத்த இயலும்.
அணுசக்தி மூவினைத் திறனை வெற்றிகரமாக செயல்படுத்தியதற்காக ஐஎன்எஸ் அரிஹன்ட் பணியாளர்களுக்கு பிரதமர் பாராட்டு

போர் திறன் சார்ந்த, தாக்குதல் திறன் கொண்ட அணுசக்தி நீர்மூழ்கிக் கப்பலான ஐஎன்எஸ் அரிஹன்ட் பணியாளர்களை பிரதமர் திரு. நரேந்திர மோடி இன்று (05.11.2018) வரவேற்றார். இந்த நீர்மூழ்கிக் கப்பல், நாட்டின் மூவினை அணுசக்தித் திறனை வெற்றிகரமாக நிறைவேற்றி, முதல் ரோந்துப் பணியை நிறைவுச் செய்து அண்மையில் திரும்பியுள்ளது. இந்தியாவின் அணுசக்தி மூவினைத் திறனை வெற்றிகரமாக செயல்படுத்திய ஐஎன்எஸ் அரிஹன்ட்-டின் முக்கியத்துவத்தை சுட்டிக்காட்டிய பிரதமர், அதன் பணியாளர்களையும், அதன் சாதனையில் ஈடுபட்டுள்ள அனைவரையும் வெகுவாக பாராட்டினார். அவர்களின் இந்த சாதனை இந்தியாவின் போர்த் திறன் சார்ந்த தாக்குதல் திறன் கொண்ட, வடிவமைப்பு, கட்டுமானம் மற்றும் இயக்கத்துடன் கூடிய அணுசக்தி நீர்மூழ்கிக் கப்பல்களை கொண்ட சில நாடுகளில் ஒன்றாக இந்தியாவையும் சேர்த்திருப்பதை, அவர் வெகுவாக புகழ்ந்தார். உள்நாட்டிலேயே மேம்படுத்தப்பட்ட போர்த்திறன் சார்ந்த தாக்குதல் திறன் கொண்ட அணுசக்தி நீர்மூழ்கிக் கப்பலைப் பற்றி குறிப்பிட்ட பிரதமர், அதன் இயக்கம் நாட்டின் தொழில்நுட்பத்திறனுக்கும், சக்திக்கும், ஒருங்கிணைப்புக்கும் சான்றாக அமைந்துள்ளது என்று திரு.மோடி குறிப்பிட்டார். நீர்மூழ்கிக் கப்பல் பணியாளர்களின் அர்ப்பணிப்பு, உறுதி, நாட்டின் பாதுகாப்பை முன்னெடுத்துச் செல்லும் விஞ்ஞானிகளின் அயராத உழைப்புக்கு திரு.மோடி நன்றி தெரிவித்தார். இந்தியாவின் தைரியமிக்க ராணுவ வீரர்களின் திறன், அவர்களது அயராத உழைப்பு, பாராட்டுக்குரியது என்ற பிரதமர், மூவினைத் திறன் கொண்ட நீர்மூழ்கிக் கப்பல் இத்துறையில் எழுந்த சந்தேகங்கள் அனைத்தையும் நிவர்த்தி செய்திருப்பதையும் சுட்டிக்காட்டினார். உறுதியான இந்தியா – புதிய இந்தியாவை உருவாக்குவதில் இந்திய மக்கள் ஆர்வம் கொண்டிருப்பதைக் குறிப்பிட்ட பிரதமர், இப்பாதையில் எழுந்த சவால்களை அவர்கள் அயராது எதிர்கொண்டதையும் குறிப்பிட்டார். கோடானுகோடி இந்திய மக்களின் ஆர்வத்தையும், நம்பிக்கையையும் உறுதியான இந்தியா நிறைவேற்றும் என்றும் உலக அமைதிக்கும் ஸ்திரத்தன்மைக்கும் குறிப்பாக உலக அளவில் நிலவும் முழுமையான ஸ்திரத்தன்மையற்ற நிலைமை மற்றும் கவலைகளுக்கு இது நம்பிக்கையளிக்கும் முக்கிய தூணாக விளங்கும் என்றும் பிரதமர் தெரிவித்தார். ஒளிகளின் திருவிழாவான தீபாவளியை முன்னிட்டு, இந்நிகழ்வில் பங்கேற்றவர்களுக்கும் அவர்களது குடும்பத்தினருக்கும் பிரதமர் வாழ்த்துக்களைத் தெரிவித்துக் கொண்டார். இருளையும், எல்லாவிதமான பயத்தையும், ஒளி நீக்குவதுபோல, ஐஎன்எஸ் அரிஹண்ட் நாட்டின் தைரியத்திற்கு கட்டியம் கூறுவதுபோல் அமைந்துள்ளது என்றும் திரு.மோடி பாராட்டினார்.
முன்னாள் ஜப்பான் பிரதமர் ஷின்சோ அபே இறுதி சடங்கில் கலந்துகொள்வதற்காக பிரதமர் இன்றிரவு டோக்கியோ புறப்படுகிறார்

முன்னாள் ஜப்பான் பிரதமர் ஷின்சோ அபே இறுதி சடங்கில் கலந்துகொள்வதற்காக பிரதமர் திரு நரேந்திர மோடி இன்றிரவு டோக்கியோ புறப்படுகிறார். இதுகுறித்து பிரதமர் வெளியிட்டுள்ள ட்விட்டர் பதிவில்; “நெருங்கிய நண்பரும், இந்தியா- ஜப்பான் நட்புறவின் சிறந்த சாதனையாளராக திகழ்ந்த முன்னாள் பிரதமர் ஷின்சோ அபேயின் இறுதி சடங்கில் கலந்து கொள்வதற்காக நான் இன்றிரவு டோக்கியோ செல்கிறேன்.” “அனைத்து இந்தியர்களின் சார்பாக, பிரதமர் கிஷிதா மற்றும் திருமதி அபே-வுக்கு நான் இரங்கலை தெரிவிப்பேன். மறைந்த அபே அவர்கள் எதிர்பார்த்ததுபோல், இந்திய-ஜப்பான் இடையேயான உறவை மேலும் வலுப்படுத்த நாம் தொடர்ந்து பணியாற்றுவோம்.” என்று குறிப்பிட்டுள்ளார்.
கென்ய சுற்றுப்பயணத்தின்போது பத்திரிகையாளர்கள் சந்திப்பில் பிரதமர் மோடியின் அறிக்கை (ஜூலை 11, 2016)

உயர்திரு அதிபர் உகுரு கென்யாட்டா அவர்களே, துணை அதிபர் வில்லியம் ரூட்டோ அவர்களே, பெண்களே, ஆண்களே, அதிபர் அவர்களே மதிப்புமிகுந்த உங்களது கருத்துக்களுக்கு நன்றி, நான் நைரோபியில் இருப்பதில் பெருமிதம் கொள்கிறேன். எனக்கும், எனது குழுவுக்கும் உற்சாகமான வரவேற்பும், உபசரிப்பும் அளித்த அதிபர் கென்யாட்டாவுக்கு நன்றி தெரிவித்துக் கொள்கிறேன். அதிபரே உங்களது பெயரான உகுரு என்பதன் பொருள் சுதந்திரம் என்று என்னிடம் தெரிவித்தார்கள். இதன்படி, உங்களின் வாழ்க்கைப் பயணம், சுதந்திர கென்யாவின் பயணமாகவும் அமைந்துள்ளது. இன்று நான் உங்களுடன் இருப்பதை பெருமையாக கருதுகிறேன். நண்பர்களே, இந்தியாவுக்கு மதிப்புமிகுந்த நண்பராகவும், நம்பிக்கைக்குரிய கூட்டாளியாகவும் கென்யா விளங்குகிறது. இரு நாடுகளுக்கும் இடையேயான இணைப்பு நீண்டகாலமானது மற்றும் சிறப்பானது. இரு நாடுகளுமே காலனி ஆதிக்கத்துக்கு எதிரான போராட்டத்தை பகிர்ந்துகொண்டுள்ளோம். நமது வரலாற்றுப்பூர்வமான, மக்களுக்கு இடையேயான உறவு, பல்வேறு விவகாரங்களிலும் நமது உறவுக்கு வலுவான அடித்தளமாக அமைந்துள்ளது. இந்த நல்லுறவானது,
தேசிய வாக்காளர் தினம் –குடிமக்களுக்கும் வாக்காளர்களுக்கும் பிரதமர் வாழ்த்து

தேசிய வாக்காளர் தினத்தை முன்னிட்டு குடிமக்களுக்கும் வாக்காளர்களுக்கும் பிரதமர் திரு. நரேந்திர மோடி தனது வாழ்த்துகளைத் தெரிவித்துள்ளார். “தேசிய வாக்காளர் தினத்தை முன்னிட்டு அனைத்து மக்களுக்கு வாக்காளர்களுக்கும் எனது வாழ்த்துகளைத் தெரிவித்துக்கொள்கிறேன். நமது குடியரசை மேலும் வலிமையாக்க மாபெரும் முயற்சிகளை தொடர்ந்து எடுத்துவரும் தேர்தல் ஆணையத்திற்கும் எனது வாழ்த்துகள். இந்த ஆண்டின் வாக்காளர் தின விழா “உள்ளடக்கிய மற்றும் தரமான பங்கேற்பு” என்ற மைய பொருளைக் கொண்டு கொண்டாடப்படுகிறது. இதன் மூலம் மேலும் பல குடிமக்கள் தேர்தலில் பங்கேற்று நமது குடியரசை மேலும் வலுவடையச்செய்வர்”, என்று பிரதமர் நம்பிக்கை தெரிவித்துள்ளார். .
பொருளாதார மற்றும் சமூகக் கவுன்சிலின் உயர்நிலைக் குழுவில் பிரதமர் முக்கியமான உரையை நிகழ்த்தினார்

நியூயார்க்கில் உள்ள ஐக்கியநாடுகள் சபையில் 2020 ஜூலை 17 வெள்ளியன்று இந்த ஆண்டுக்கான ஐக்கியநாடுகள் சபையின் பொருளாதார மற்றும் சமூகக் கவுன்சிலின் உயர்நிலைக் குழு அமர்வில் பிரதமர் திரு நரேந்திர மோடி காணொளிக் காட்சி மூலம் முக்கியமான உரையை நிகழ்த்தினார் . 2021-22 காலத்திற்கு பாதுகாப்பு சபையின் நிரந்தரமல்லாத உறுப்பினர் பதவிக்கு ஜூன் 17 அன்று அமோக ஆதரவுடன் இந்தியா தேர்ந்தெடுக்கப்பட்ட பின் ஐநாவின் உறுப்பினர்களிடையே பிரதமரின் முதலாவது உரையாக இது அமைந்தது. கோவிட்-19க்குப் பின் பன்மைத்துவம்: 75வது ஆண்டில் நமது தேவைக்கு ஐநா என்னசெய்ய வேண்டும் என்பது இந்த ஆண்டுக்கான பொருளாதார மற்றும் சமூகக் கவுன்சிலின் உயர்நிலைக் குழு அமர்வின் மையப்பொருளாகும். ஐநா நிறுவப்பட்டதன் 75வது ஆண்டுடன் இணைகின்ற தருணத்தில் இந்த மையப்பொருளும் கூட ஐநா பாதுகாப்பு சபையின் உறுப்பினராக வரவிருப்பதற்கான இந்தியாவின் முன்னுரிமையையே எதிரொலிக்கிறது. சமகால உலகத்தின் எதார்த்தங்களைப் பிரதிபலிக்கும் வகையில் கோவிட்-19க்குப் பிந்தைய சீர்திருத்தப்பட்ட பன்மைத்துவத்திற்கான இந்தியாவின் அழைப்பைப் பிரதமர் வலியுறுத்தியுள்ளார். நீடிக்கவல்ல வளர்ச்சி இலக்குகள் உட்பட ஐநாவின் வளர்ச்சிப் பணிகளிலும் பொருளாதார மற்றும் சமூகக் கவுன்சிலுடனும் இந்தியாவின் நீண்டகால நெருக்கத்தைப் பிரதமர் தமது உரையில் நினைவுகூர்ந்தார். அனைவரும் இணைவோம், அனைவரும் உயர்வோம், அனைவரையும் அரவணைப்போம் என்ற இந்தியாவின் வளர்ச்சிக் குறிக்கோள் ஒருவரும் பின்தங்கிவிடக் கூடாது என்ற நீடித்த வளர்ச்சி இலக்குகளின் (எஸ்டிஜி) மையக் கோட்பாடுகளை எதிரொலிக்கிறது என்று அவர் குறிப்பிட்டார். மிகவும் பரந்து விரிந்த தனது மக்கள்தொகையின் சமூக – பொருளாதார மேம்பாட்டுக் குறியீட்டில் இந்தியாவின் வெற்றி உலக அளவிலான நீடிக்கவல்ல வளர்ச்சி இலக்குகளில் குறிப்பிடத்தக்க தாக்கத்தை ஏற்படுத்தியிருப்பதை பிரதமர் சுட்டிக்காட்டினார். மற்ற வளரும் நாடுகள் தங்களின் நீடிக்கவல்ல வளர்ச்சி இலக்குகளை எட்டுவதற்கு உதவி செய்ய இந்தியா உறுதிபூண்டிருப்பது பற்றியும் அவர் பேசினார். தூய்மை இந்தியா திட்டத்தின் மூலம் துப்புரவை மேம்படுத்துவது, மகளிருக்கு அதிகாரமளிப்பது, அனைவரையும் உள்ளடக்கிய பொருளாதாரத்தை உறுதி செய்வது, அனைவருக்கும் வீடு திட்டம் மற்றும் ஆயுஷ்மான் பாரத் திட்டம் போன்ற முக்கியமான திட்டங்கள் மூலம் வீட்டுவசதி மற்றும் சுகாதாரவசதிகள் கிடைப்பதை விரிவுபடுத்துவது உட்பட இந்தியாவில் மேற்கொள்ளப்பட்டுவரும் வளர்ச்சிக்கான முயற்சிகள் பற்றியும் அவர் பேசினார். சுற்றுச்சூழல் நிலைபேறு, பல்லுயிர்ப் பாதுகாப்பு ஆகியவற்றில் இந்தியாவின் கவனக்குவிப்பு பற்றியும் எடுத்துரைத்த பிரதமர், சர்வதேச சூரியமின்சக்திக் கூட்டணியை நிறுவியதிலும் பேரிடரைத் தாங்கவல்ல அடிப்படைக் கட்டமைப்பின் கூட்டிணைவிலும் இந்தியாவின் முன்னணிப் பங்களிப்பை நினைவுகூர்ந்தார். தமது பிராந்தியத்தில் முதலாவது உதவியாளராக இந்தியாவின் பங்களிப்பு பற்றி பேசிய பிரதமர், பல்வேறு நாடுகளுக்கு மருந்து விநியோகத்தை உறுதிசெய்வதற்கு இந்திய அரசாலும் இந்திய மருந்து நிறுவனங்களாலும் வழங்கப்பட்ட ஆதரவையும் சார்க் நாடுகளுக்கிடையே கூட்டான ஆதரவு அணுகுமுறையை ஒருங்கிணைப்பதையும் நினைவுகூர்ந்தார். பொருளாதார மற்றும் சமூகக்கவுன்சிலில் பிரதமர் உரைநிகழ்த்தியது இரண்டாவது முறையாகும். ஏற்கெனவே 2016 ஜனவரியில் பொருளாதார மற்றும் சமூகக்கவுன்சிலின் 70ஆவது ஆண்டு நிகழ்வில் அவர் முக்கிய உரைநிகழ்த்தினார்.
இந்தியாவுக்கும் சோமாலியாவுக்கும் இடையே தண்டனை பெற்ற நபர்களை பரிமாற்றம் செய்தும கொள்வதற்கான ஒப்பந்த்த்திற்கு மத்திய அமைச்சரவை ஒப்புதல்.

இந்தியாவுக்கும் சோமாலியாவுக்கும் இடையே தண்டனை பெற்ற நபர்களை பரிமாற்றம் செய்வதற்கான ஒப்பந்தத்தில் கையெழுத்திடவும் தொடர்ந்து அதனை உறுதி செய்வதற்கும் பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த ஒப்பந்தம் கையெழுத்திடப்படும்போது சோமாலியாவில் உள்ள இந்திய கைதிகள் இந்தியாவுக்கு வரவும் அதேபோல இந்தியாவில் உள்ள சோமாலி நாட்டு கைதிகள் அந்த நாட்டிற்கு செல்லவும் வசதி ஏற்படுகிறது. இதனை அடுத்து இந்த கைதிகள் தங்கள் குடும்பத்தினருக்கு அருகில் இருந்து தண்டனை காலத்தின் எஞ்சிய பகுதியைக் கழிக்கவும் பின்னர் அவர்கள் விடுதலையாகும்போது அவர்களது சமூக மறுவாழ்வுக்கும் வசதி ஏற்படுகிறது. இதே போன்று தண்டனை பெற்றவர்களை பரிமாறிக்கொள்ளும் இருதரப்பு ஒப்பந்தங்களை இந்திய அரசு இங்கிலாந்து, மொரீஷியஸ், பல்கேரியா, பிரான்ஸ், எகிப்து, இலங்கை, கம்போடியா, தென்கொரியா, சவுதி அரேபியா, ஈரான், வங்காளதேசம், பிரேசில், இஸ்ரேல், போஸ்னியா மற்றும் ஹெக்ஸகோவினா, ஐக்கிய அரபு எமிரேட், இத்தாலி, துருக்கி, மாலத்தீவு, தாய்லாந்து, ரஷ்யா, குவைத், வியட்நாம், ஆஸ்திரேலியா, ஹாங்காங், கட்டார், மங்கோலியா, கஜகிஸ்தான், பஹ்ரைன், எஸ்டோனியா ஆகிய நாடுகளுடன் செய்து கொண்டுள்ளது. பின்னணி: 2004ம் ஆண்டுக்கு முன்னதாக வெளிநாட்டு கைதிகளை அவர்களது சொந்த நாட்டுக்கு மாற்றி எஞ்சியுள்ள தண்டனை காலத்தை அங்கேயே அனுபவிக்க எவ்வித உள்நாட்டு சட்டங்களும் இல்லை. அதேபோல வெளிநாட்டு நீதிமன்றங்களில் சிறைதண்டனை பெற்ற இந்திய வம்சாவளியினரை இந்தியாவுக்கு கொண்டு வந்து தண்டனை அனுபவிக்க வகை செய்யும் சட்டப்பிரிவுகளும் இல்லை. இத்தகைய கைதிகளை தங்கள் சொந்த நாட்டுக்கு அனுப்பி அவர்களது சமூக மறுவாழ்வுக்கும் இந்த பரிமாற்றம் உதவுகிறது, எனவே 2003ம் ஆண்டு சிறைத்தண்டனை பெற்றவர்களை சொந்த நாட்டுக்கு குடி பெயரச்செய்யும் சட்டம் இதற்கென இயற்றப்பட்டது. இந்த சட்டத்தின் நோக்கங்களை நிறைவேற்ற நமது நாட்டுடன் இந்த விஷயத்தில் ஒத்துழைக்க விரும்பும் நாடுகளுடன் ஒப்பந்தம் கையெழுத்திடப்படுவது அவசியமாகிறது. இத்தகைய ஒப்பந்தங்கள் அரசிதழ்களில் அறிவிக்கையாக வெளியிடப்படுவது அவசியம்.
மேகாலயா மாநிலம் உருவான தினம்: பிரதமர் வாழ்த்து

மேகாலயா மாநிலம் உருவான தினமான இன்று பிரதமர் திரு.நரேந்திர மோடி, அம்மாநில மக்களுக்கு வாழ்த்து தெரிவித்துள்ளார். திரு.மோடி விடுத்துள்ள சுட்டுரைப் பதிவில், “மேகாலயா மாநிலம் உருவான தினமான இன்று, அம்மாநிலத்தின் சகோதர, சகோதரிகளுக்கு எனது வாழ்த்துகள். பேரன்புக்கும், சகோதரத்துவத்துக்கும் பெயர் பெற்றது மேகாலயா. அம்மாநிலத்தின் இளைஞர்கள் புத்தாக்கமும், தொழில் முனைவும் நிறைந்தவர்கள். வருங்காலத்தில் மேகாலயா மேலும் முன்னேறி புதிய உயரங்களை அடையட்டும்” என்று கூறியுள்ளார்.
உரி தாக்குதல் குறித்து இரங்கல் தெரிவிக்கஇலங்கை அதிபர் மைத்திரிபால சிறிசேனா பிரதருடன் தொலைபேசி மூலம் பேச்சு

உரி தாக்குதல் குறித்து இரங்கல் தெரிவிக்கும் விதமாக இலங்கை அதிபர் மைத்திரிபால சிறிசேனா பிரதமர் திரு நரேந்திர மோடியுடன் இன்று தொலைபேசி மூலம் தொடர்பு கொண்டு பேசினார். எல்லை தாண்டிய தீவிரவாதத் தாக்குதலுக்கு கண்டனம் தெரிவித்த அதிபர் மைத்திரிபால சிறிசேனா, உயிரிழந்த ராணுவ வீரர்களின் குடும்பத்தினருக்கு தனது இரங்கலைத் தெரிவித்துக் கொண்டார். தீவிரவாதத்தை முடிவுக்கு கொண்டு வருவதற்கான மண்டலத்தில் உள்ள அனைத்து நாடுகளும் நிலையான ஒத்துழைப்பு தருவதற்கான தேவை குறித்து இரு தலைவர்களும் பேசினர் .
சிஆர்பிஎப் வீரர்களின் மரம் நடும் இயக்கத்திற்கு பிரதமர் பாராட்டு

விஸ்வநாத் தாம் மற்றும் ஞானவாபியின் பாதுகாப்பிற்காக 75,000 மரங்களை நட்ட மத்திய ரிசர்வ் காவல் படை (சிஆர்பிஎப்) வீரர்களின் மரம் நடும் இயக்கத்தை பிரதமர் பாராட்டினார். இந்த முயற்சி முழு நாட்டிற்கும் உதாரணம் என்று பிரதமர் கூறினார். பிரதமர் வெளியிட்டுள்ள டுவிட்டர் பதிவு வருமாறு; “சிஆர்பிஎஃப் வீரர்களின் இந்த முயற்சி அனைவருக்கும் உத்வேகம் அளிக்கும். பாதுகாப்புக் கண்காணிப்பாளராக, சுற்றுச்சூழலைப் பாதுகாக்க அவர்கள் மேற்கொண்ட முயற்சி, நாடு முழுமைக்கும் எடுத்துக்காட்டாக உள்ளது. @crpfindia"
இந்தியாவிற்கும் லிதுவேனியாவிற்கும் இடையே குற்றவாளியை ஒப்படைப்பதற்கான ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி அவர்களின் தலைமையில் கூடிய மத்திய அமைச்சரவை இந்தியாவிற்கும் லிதுவேனியாவிற்கும் இடையே குற்றவாளிகளை ஒப்படைப்பதற்கான ஒப்பந்தத்தில் கையெழுத்திடவும், அதை உறுதிப்படுத்துவதற்கும் தனது ஒப்புதலை வழங்கியது. பயங்கரவாதிகள், பொருளாதார குற்றவாளிகள், மற்றும் இதர குற்றவாளிகளை லிதுவேனியாவிலிருந்து கோரிப் பெறுவதற்கும் லிதுவேனியாவிற்கு அனுப்புவதற்குமான சட்டரீதியான கட்டமைப்பினை இந்த ஒப்பந்தம் வழங்கும். இந்தியாவிற்கு எதிரான குற்றங்களைப் புரிந்து தலைமறைவாக உள்ள குற்றவாளிகளின் மீது குற்றரீதியான வழக்கு தொடுப்பதற்காக லிதுவேனியாவிலிருந்து கோரிப் பெறுவதற்கு இந்த ஒப்பந்தம் உதவி செய்யும். அமைதியை உறுதிப்படுத்தவும், பொதுமக்களிடையே அமைதி நிலவுவதை உறுதிப்படுத்தும் நோக்கத்துடன் சட்டரீதியான நடவடிக்கைகளுக்குள் குற்றவாளிகளை இது கொண்டு வரும்.
நாடாளுமன்ற குளிர்காலக் கூட்டத்தொடருக்கு செல்லும் முன் பிரதமர் அளித்த செய்தி அறிக்கையின் தமிழாக்கம்

அனைவருக்கும் வணக்கம், இந்த வருடம் ஆகஸ்ட் 15ந் தேதி மிக முக்கியமானது. இந்த ஆண்டு நாம் 70-வது ஆண்டு சுதந்திர தினத்தை கொண்டாட உள்ளோம். சுதந்திர தினம் விரைவில் வர விருப்பதால் இந்த நாடாளுமன்ற கூட்டத் தொடர் முக்கியமானதாகும். சுதந்திர தினத்தன்று நம் நாட்டின் சுதந்திரத்திற்காக பாடுபட்ட தலைவர்களை நினைவு கூர்வோம். நமது இந்த 70 ஆண்டு பயணத்தில் இந்த நாடாளுமன்ற தொடர்மூலம் நாம் புதிய உயரத்தை எட்டுவோம். இதற்காக நாம் நல்ல பயனுள்ள தரமான விவாதங்களை நடத்தி நாட்டை முன்னேற்றப் பாதையில் கொண்டு செல்ல உதவும் முக்கிய முடிவுகளை எடுக்க வேண்டும். எனவே நம் நாட்டின் வளர்ச்சிப் பயணத்தில் புதிய உயரத்தை எட்ட நாம் அனைவரும் ஒன்று சேர்ந்து பணிபுரிய வேண்டும். நம் நாட்டின் வேகமான வளர்ச்சிக்காகவும் நன்மைக்காகவும் இந்த கூட்டத்தொடரில் நல்ல முடிவுகளை எடுக்க முழு மனதோடு பாடுபடுவோம் என்று பல்வேறு கட்சி தலைவர்களும் கூட்டாகவோ தனியாகவோ கடந்த சில தினங்களில் கூறியுள்ளனர் என்று நான் நம்புகிறேன். உங்கள் அனைவருக்கும் எனது வாழ்த்துகள். நன்றி!
கூடுதல் செயலர்கள் மற்றும் இணை செயலர்களுடன் பிரதமரின் மூன்றாவது கலந்துரையாடல்

பிரதமர் திரு. நரேந்திர மோடி சனிக்கிழமையன்று மத்திய அரசின் 80 கூடுதல் செயலாளர்கள் மற்றும் இணை செயலாளர்களை சந்தித்து அவர்களுடன் கலந்துரையாடினார். இத்தகைய ஐந்து கலந்துரையாடல்கள் திட்டமிடப்பட்டுள்ளன. இந்த கலந்துரையாடல் மூன்றாவதாகும். இந்த கலந்துரையாடல்களின் போது பிரதமருடன் கூடுதல் செயலாளர்கள் வேளாண்மை, குடிநீர், குடிமக்களை மையமாகக் கொண்ட ஆளுமை, புத்தாக்கம், ஆளுமையில் கூட்டு பணி, திட்ட அமலாக்கம், கல்வி, உற்பத்தி, உள்நாட்டு பாதுகாப்பு மற்றும் சூரிய சக்தி போன்றவற்றில் தங்கள் அனுபவங்களை பகிர்ந்து கொண்டனர். திட்டப்பணிகளை கண்காணிக்க தான் மேற்கொண்டுள்ள பிரகதி முன்முயற்சி குறித்து பிரதமர் குறிப்பிட்டார். உற்பத்தித் துறையில் பிரதமர் மின்னணு உற்பத்தியில் மருத்துவ கருவிகளை தயாரிப்பதில் கவனம் செலுத்த வேண்டும் என்றார். அரசாங்கத்தில் நேர்மறையான பணிச்சூழலை பராமரிக்க வேண்டியதன் அவசியத்தை பிரதமர் குறிப்பிட்டார். அப்போது தான் அரசு உயிருள்ள அமைப்பாக இருக்கும் என்றார். புதிய சட்டங்கள் இயற்றப்படும் போது பழைய சட்டங்கள் ஆய்வு செய்யப்பட்டு தேவையற்றவை நீக்கப்பட வேண்டும் என்றார். தற்போது இந்தியாவில் நேர்மறையான உலகளாவிய சூழல் நிலவுவதாக குறிப்பிட்ட பிரதமர், 2022ஆம் ஆண்டிற்குள் புதிய இந்தியாவை உருவாக்க தெளிவான இலக்குடன் அதிகாரிகள் பணியாற்ற வேண்டும் என்று கேட்டுக் கொண்டார். நாடெங்கும் 100 பின்தங்கிய மாவட்டங்கள் மீது அதிகாரிகள் கவனம் செலுத்த வேண்டும் என்றும், அதன் மூலம் பல்வேறு வளர்ச்சி அளவுகோலில் இந்த மாவட்டங்களை தேசிய சராசரிக்கு உயர்த்த முடியும் என்றார்.
புதுதில்லி, துவாரகா, செக்டார் 24-ல் உள்ள 34.87 ஹெக்டேர் நிலத்தை தில்லி மேம்பாட்டு ஆணையத்திடமிருந்து நிலம் மற்றும் மேம்பாட்டு அலுவலகத்திற்கு இரண்டாவது தூதரக பகுதியை கட்ட திட்டமிடப்பட்டுள்ளதற்காக மாற்றியளிப்பதற்கு மத்திய அமைச்சரவை ஒப்புதல்.

பிரதம மந்திரி திரு.நரேந்திர மோடி அவர்களின் தலைமையின் கீழ் கூடிய மத்திய அமைச்சரவை புதுதில்லி, துவாரகா, செக்டார் 24-ல் உள்ள 34.87 ஹெக்டர் நிலத்தை தில்லி மேம்பாட்டு ஆணையத்திடமிருந்து நிலம் மற்றும் மேம்பாட்டு அலுவலகத்திற்கு இரண்டாவது தூதரக பகுதியை கட்ட திட்டமிடப்பட்டுள்ளதற்காக மாற்றியளிப்பதற்கு ஒப்புதல் வழங்கியது. தற்போது, சாணக்கியபுரியில் மட்டுமே தூதரக பகுதி உள்ளது, அதன் நிலம் அனைத்து தூதரகங்களுக்கும் நிலம் மற்றும் மேம்பாட்டு அலுவலகத்தால் ஒதுக்கீடு செய்யப்பட்டுள்ளது. வெளியுறவுத் துறை அமைச்சகம் தூதரக அலுவலகங்கள் / பன்னாட்டு நிறுவனங்கள் தில்லியில் தங்கள் அலுவலகங்கள்/ தூதரகங்களை கட்டிக் கொள்வதற்கு அதிக நிலம் தேவைப்படுவதாக தெரிவித்தது. இதற்காக, தில்லி மேம்பாட்டு ஆணையம், புதுதில்லி, துவாரகா, செக்டார் 24-ல் உள்ள 34.87 ஹெக்டேர் நிலத்தை தில்லி மேம்பாட்டு ஆணையம் கண்டறிந்து, அதனை நிலம் மற்றும் மேம்பாட்டு அலுவலகத்திற்கு மாற்றி வழங்கும். இது தில்லியில் இரண்டாவது தூதரக பகுதியை உருவாக்க நிலம் அளிக்கும்.
தில்லி, அலிபூரில் ஏற்பட்ட விபத்து குறித்து பிரதமர் வேதனை

தில்லி, அலிபூர் விபத்தில் ஏற்பட்ட உயிரிழப்பு குறித்து பிரதமர் திரு நரேந்திர மோடி ஆழ்ந்த வேதனை தெரிவித்துள்ளார். பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது; “தில்லி அலிபூரில் ஏற்பட்ட விபத்து வேதனை அளிக்கிறது. எனது சிந்தனைகள், தங்களது உற்றாரை இழந்தவர்கள் மீது உள்ளது. காயமடைந்தவர்கள் விரைவில் குணமடைய நான் பிரார்த்திக்கிறேன்.”